 ትግርኛ BBC News, ትግርኛናብቲ ትሕዝቶ ቀጽሉ ክፍልታት ዜና ቪድዮ ኣመና ፍቱዋት ዜና ቪድዮ ኣመና ፍቱዋት ቅልውላዉ ትግራይ ኣብ ትግራይ ምስ ዘሎ ጎንጺ ብዝተኣሳሰር ኣስታት 250 ሰባት ተአሲሮም 13 ሕዳር 2020 ምስ መንግስቲ ክልል ትግራይ ብምትሕብባር ኣብ ኣዲስ ኣበባ ዕግርግር ክፈጥሩ ተሊሞም ነይሮም ብዝብል ዝተጥርጠሩ ኣስታት 250 ሰባት ከምዝተኣሰሩ መንግስታዊ ማዕከን ዜና ሓቢሩ ሰራዊት ኢትዮጵያ ኣብ ትግራይ ዓስኪሮም ንዘለው ዘረግቲ ሰላም ዝበሎም መራሕቲ ህወሓት ንምቁጽጻር ምስ መንግስቲ እቲ ክልል ኲናት ኣብ ዘካይደሉ ዘሎ እዋን እዩ አጋጢሙ ዘሎ ብኻልእ ወገን ኮምሽን ፖሊስ ፌደራል ተደለይቲ እዮም ዝበሎም 96 ላዕለዎት ኣመራርሓን ኣባላትን ህወሓት ኣብ ትሕቲ ቁጽጽር ንምውዓል ናይ ቤት ፍርዲ ትእዛዝ ከምዘውጸአ ገሊጹ ፖሊስ ኣብ እዚ ሰሜን ንዝርከቡ ኣባላት ሰራዊት ኢትዮጵያ መጥቃዕቲ ብምፍጻም ክሕደት ሃገር ፈጺሞም ኢሉ ንዝኸሰሶም ንላዕለዎት ሓለፍቲ ህወሓት ንምሓዝ እዩ ነቲ መእሰሪ ፍቓድ ኣውጺኡ ዘሎ ቅድሚ እቲ ፍጻሜ ግን ፕረዚደንት መንግስቲ ክልል ትግራይ ዶክተር ደብረጽዮን ገብረሚካኤል መንግስቲ ፈደራል ከጥቅዓና ምድላዋቱ ወዲኡ ኣሎ ንሕና ከኣ ነብስና ክንከላኸልን መኪትና ክንስዕርን ተዳሊና ኣሎና ክብል ገሊጹ ነይሩ ብተወሳኺ ዶር ደብረጽዮን እቲ ሰራዊት ኣብ ትግራይ ብዘካየዶ ዘሎ ደብዳብ ነፈርቲ ሰላማውያን ሰባት ቀቲሉ ክብል ከሲሱሎ እንተኾነ እቲ ክሲ ብናጻ ኣካል ኣይተረጋገጸን መንግስቲ ፈደራል እውን ምላሽ ኣይሃበሉን ዘሎ ኣተሓባባሪት ሰብኣዊ ሓገዛት ሕቡራት ሃገራት ኣብ ኢትዮጵያ ካትሪን ሶዚ ኣብ ትግራይ መሰረታዊ ቐረባት ይውዳእ ብምህላው ክልቲኦም ሓይልታት ረድኤት ንዝጸዓና መካይን ክሓልፉ ክፈቕዱ ተማሕጺና ቅድሚዚ ኣብ መንጎ መንግስታት ፌደራልን ትግራይን ጎንጺ ምውልዑ ኣብ ትግራይ ብመግቢ ረድኤት ዝነባበሩ ኣስታት 600 ሽሕ ሰባት ከምዝነበሩ ይግለጽ ማሕበረሰብ ዓለም እቲ ኣብ መንጎ እዞም ሓይልታት ዝተወለዐ ጎንጺ ዝኸፈአ ሰብኣዊ ቅልውላው ከየስዓበ ፍልልያቶም ብልዝብ ንክፈትሑዎ ዝቐረበ ጻውዒት ክሳብ ሕጂ ኣወንታዊ ምላሽ ኣይረኸበን ዘሎ ወጥሪ መንግስታት ፈደራልን ክልል ትግራይን ብኸመይዩ ናብዚ ዘለዎ ዓሪጉ? 